Valeria Golino

Valerija Golino (g. 1965 m. spalio 22 d. Neapolis) – italų aktorė ir režisierė, žinoma vaidmenimis tiek gimtinėje, tiek Holivude.

Biografija 

Golino gimė Neapolyje italo ir graikės šeimoje, taip pat turi brolį muzikantą Enzo. Tėvams išsiskyrus, ji gyveno pas abu tėvus, nuolat migruodama iš Atėnų į Sorentą. Kinu ją dar vaikystėje sudomino motina, tačiau ilgą laiką ji nemanė, jog tai galėtų tapti pagrindiniu užsiėmimu ir norėjo tapti kardiologe.

Sukaukus 11, Golino buvo diagnozuota skoliozė, kurios gydymas užtruko 5 metus. Dėl ligos ji 6 mėnesius praleido Čikagoje ,kur tuo pačiu išmoko anglų kalbą. Sulaukusi 14, Golino ėmė dirbti modeliu įvairiuose pasaulio miestuose (Atėnai, Londonas, Milanas, Los Andželas), vaidino televizijos reklamose ir reklamavo įvairius produktus. Galiausiai dėl prasto lankomumo ji buvo pašalinta iš mokyklos.

Golino niekada nesimokė aktorystės, o jos karjera prasidėjo brolio Enzo dėka, kuomet šis supažindino ją su režisiere Lina Wertmüller, kuri davė jai nedidelį vaidmenį komedijoje „Scherzo del destino in agguato dietro l'angolo come un brigante da strada“. Naujoji veikla taip sužavėjo, kad Golino, nepaisydama tėvų nepritarimo, nusprendė toliau siekti aktorės karjeros. Metusi modelio darbą, kuris jos niekada nežavėjo, ji ėmėsi studijuoti dikciją, tačiau neskubėjo rinktis komedijose siūlomų vaidmenų, iškeisdama juos į nepriklausomų kūrėjų darbus („Figlio mio infinitamente caro“ 1985 m. ir „Piccoli fuoch“ 1986 m.). Sprendimas buvo teisingas, nes aktorė už abu vaidmenis buvo apdovanota Globo d'oro prizu geriausiai naujai aktorei. Netrukus jos karjero vos nepasibaigė tragedija: aktorė pateko į automobilio avariją, buvo operuota ir šešis mėnesius turėjo praleisti lovoje.

1996 m. pasirodė  juosta „Storia d'amore“, už vaidmenį kurioje Golino buvo apdovanota Venecijos kino festivalyje kaip geriausia aktorė, taip pat eile prizų gimtojoje Italijoje.

1988 m. Golino persikėlė į Los Andželą, norėdama siekto karjeros Holivude. Tais pačiais metais ji pasirodė juostoje „Lietaus žmogus“ su Tom Cruise ir Dustin Hoffman, o 1991 ir 1993 m. – didelio populiarumo sulaukusiose komedijose „Karštos galvos“ su Charlie Sheen.  Nepaisant to, kad Italijoje vaidino dramose, Holivude Golino buvo siūlomi vaidmenys komedijose. Kartu su Julia Roberts ji buvo pagrindinės pretendentės vaidinti kultiniu tapusiame filme „Graži moteris“, vėliau ji dar kartą negavo vaidmens filme „Flatliners“, kuris taip pat atiteko Roberts. 1994 m. ji atsisakė vaidmens filme „Melas vardan tiesos“ (šis atiteko Jamie Lee Curtis), nes tuo metu filmavosi Kipre, juostoje „I Sfagi tou kokora“, kurio ji siekė keletą metų. Po to ji turėjo filmuotis su Gian Maria Volonte filme „Treni sull'acqua“, tačiau darbai nutrūko dėl aktoriaus mirties.

Be sėkmingų vaidmenų JAV ir Europoje, Golino 2010 m. debiutavo kaip režisierė trumpametražiu filmu „Armandino e il Madre“, o 2013 m. sukūrė pilnametražį filmą „Miele“, už kurį  gavo ekumeninio žiuri prizą Kanų kino festivalyje. Be to, dar 1987 m. ji įrašė 2 LP albumus ir pelnė Italų nacionalinio kino žurnalistų sindikato apdovanojimą už geriausią dainą.

2008 m. ji buvo Venecijos kino festivalio žiuri nare.

Aktorė taip pat nusifilmavo kelių grupių muzikiniuose vaizdo klipuose, iš kurių žymiausias yra R.E.M. „Bittersweet Me“.

Asmeninis gyvenimas 
Be gimtosios italų kalbos Golino laisvai kalba angliškai, graikiškai ir prancūziškai.

Aktorė nebuvo ištekėjusi. Jos gyvenimo partneriai:
 1985 – 87 m. italų režisierius ir scenaristas Peter Del Monte.
 1988-92 m. puerorikietis aktorius Benicio del Toro
 1993-2001 m. italų kino bei teatro aktorius, scenaristas Fabrizio Bentivoglio
 2002-05 m. italų aktorius ir režisierius Andrea Di Stefano
 2006-16 m. aktorius ir prodiuseris Riccardo Scamarcio, jaunesnis už Golino 14 metų

Filmografija

Vaidmenys kine 

 Scherzo del destino in agguato dietro l'angolo come un brigante da strada (1983)
 Blind Date (1984)
 Figlio mio, infinitamente caro... (1985)
 Piccoli fuochi (1985)
 Asilo di polizia (1986)
 Storia d'amore (1986)
 Gli occhiali d'oro (1987)
 L'ultima estate a Tangeri  (1987)
 Lietaus žmogus(1988)
 Paura e amore (1988)
 Big Top Pee-wee - La mia vita picchiatella (1988)
 Acque di primavera (1989)
 Tracce di vita amorosa (1990)
 La puttana del Re (1990)
 Ginklo metai (1991)
 The Indian Runner (1991)
 Karštos galvos (1991)
 Puerto Escondido (1992)
 Karštos galvos 2 (1993)
 Immortal Beloved (1994)
 Come due coccodrilli (1994)
 Clean Slate (1994)
 Submission (1995) (trumpametražis)
 Leaving Las Vegas (1995)
 Keturi kambariai (1995)
 I Sfagi Tou Kokora (1996)
 Il fratello minore (1996) (trumpametražis)
 Escoriandoli (1996)
 Escape from L.A.(1996)
 Una maledetta occasione  (1996)
 Danza della fata confetto (1996) (trumpametražis)
 Le acrobate (1997)
 Side Streets (1998)
 L'albero delle pere (1998)
 Tipota (1999) (trumpametražis)
 Spanish Judges (1999)
 Harem Suare (1999)
 Moterų paslaptys (2000)
 To Tama (2000)
 Ivansxtc (2000)
 Controvento (2000)
 Hotel (2001)
 Respiro (2002)
 L'inverno (2002)
 Frida (2002)
 Prendimi e portami via (2003)
 Spy zone (2004)
 Alive (2004)
 36 Quai des Orfèvres (2004)
 Texas (2005)
 La guerra di Mario (2005)
 A casa nostra (2006)
 Solo cinque minuti (2006) (trumpametražis)
 Ma place au soleil (2007)
 Mergina prie ežero (2007)
 Lascia perdere, Johnny! (2007)
 Actrices (2007)
 Il sole nero (2007)
 Caos calmo (2008)
 Cash - Fate il vostro gioco (2008)
 La fabbrica dei tedeschi (2008)
 Giulia non esce la sera (2009)
 Il primo bacio  (2009)
 L'uomo nero (2009)
 L'amore buio (2010)
 La scuola è finita (2010)
 Come un soffio (2010) (trumpametražis)
 Un Baiser Papillon (2011)
 Kriptonas (2011)
 Come il vento (2013)
 Žmogaus vertė (2014)
 Il ragazzo invisibile (2014)
 Il nome del figlio (2015)
 Per amor vostro (2015)

Vaidmenys televizijoje 
Fallen Angels (1995) (TV serialas)
 Alexandria Hotel (1998) (TV serialas)
 La vita che verrà (1999) (TV serialas)
 Giulio Cesare (2002) 
 In Treatment (2013) (TV serialas)

Režisuoti filmai 
 Armandino e il Madre (2010)
 Miele (2013)

Apdovanojimai

Šaltiniai

Nuorodos 

 IMDb profilis

Italijos aktoriai
Italijos modeliai
Italijos kino režisieriai